
	בדוא"ל

	מבלי לפגוע בזכויות


לכבוד		
ד"ר רון דבי					
באמצעות דוא"ל dr.rdabby@gmail.com
ד"ר נכבד  שלום רב,
			הנדון:  ת.א. 10391-05-24 הימן עמית שליו נ' קרנית ואח'
				שאלות הבהרה בהמשך לחוות דעת מתאריך 27.2.26
			
הנני מאשר בתודה קבלת חוות דעת שבנדון והריני מתכבד לפנות בשאלות עבור הבהרותיך כדלקמן:

1. כבודו קבע בחוות דעתו כי "התובע דיווח על כאב ראש כללי, השונה מהכאב הממוקם עליו הלין עד לביקור זה." האם נכון כי המיקום עליו הצביע התובע הינו בהתאם למיקום השבר בגולגולת שנגרם לו בתאונה.
2. האם נכון כי בתיעוד הרפואי שהועבר לכבודו לא נמצא כי עובר לתאונה נטל התובע טיפול תרופתי למניעה/טיפול בכאבי ראש.
3. בעמוד 4 לחוות דעתך ציינת כי מהתיעוד הרפואי שעמד בפנייך עולה כי "הומלץ טיפול באלטרולט 50 מ"ג בלילה ודפלפט 200 מ"ג בלילה..." האם נכון כי טיפול מסוג זה ניתן ע"י רופאים מומחים בתחום הנוירולוגיה לטיפול/מניעה בכאב ראש -פוסט טראומטי.
רצ"ב תדפיס רכישת תרופות, מסומן "כנספח 1".
4. לפיכך ובהתאם להנחיות המוסד לביטוח לאומי, חוזר מיום 11.5.21 בעניין "קביעת נכות בכאבי ראש" (רצ"ב לנוחות כב' מסומן "כנספח 2"), האם לא ראוי לקבוע נכות זמנית ונכות צמיתה בשיעור שבין 10%-20%, שהרי התובע טופל בשתי תרופות ייעודיות בגין התאונה ועודנו סובל מכאב ראש.
5. במידה ותשובת כבודו שלילית מבוקש מכבודו לנמק תשובותיו- מדוע לא קבע כי לתובע נותרה נכות בתחום הנוירולוגי בניגוד להנחיות המוסד לביטוח לאומי מיום 11.5.21.
6. אודה לעיון כבודו ותשובותיו בחוזר.
                  	                                                                            בכבוד רב ובב"ח,
             						             אריאל פרייברג, עו"ד   

